mill-Aħrax tal-Mellieħa bil-lejl dan tara Il-Birdlife għadha kif ippubblikat rapport dwar it-tniġġis ikkawżat mid-dawl u kif dan jeffettwa għasafar li jbejtu f'Malta. Ir-rapport huwa intitolat Dan ir-rapport huwa parti minn proġett iffinanzjat mill-EU biex tkun imħarsa l-Garnija u fejn din tbejjet, magħruf bħala l-Rdum tal-Madonna fl-Aħrax tal-Mellieħa. It-tniġġis kawżat mid-dawl huwa problema fiż-żoni madwar il-kosta u jeffettwa lill-għasafar li jtiru l-iktar bil-lejl. Dan it-tnġġis mid-dawl ma jeffettwax biss lill-għasafar. Minbarra ħlejjaq oħra jeffettwa ukoll lilna. Fid-dwal mixgħula bil-lejl għandna ħafna ħela. Ir-rapport jirrakkomanda x'miżuri jistgħu jittieħdu biex dan it-tniġġis mid-dawl ikun ikkontrolat u possibilment eliminat. It-tip ta' għad-dwal użati fit-toroq jista' jnaqqas ħafna din il-problema ta' tniġġis u dan billi jidderiġi d-dawl lejn fejn hu meħtieġ. F'ċerti toroq hemm dawl żejjed. L-istudju jiffoka fuq il-kolonja tal-garnija fl-Aħrax tal-Mellieħa u jikkonkudi li l-garnija li tbejjet hawn hi efettwata mit-tniġġis tad-dawl li qed joriġina minn Buġibba, l-Mellieħa, il-Campsite fl-Aħrax stess, iċ-Ċirkewwa u l-Għadira. Ir-rapport fih lista ta' rakkomandazzjonijiet li jinkludu mod kif jitnaqqas it-tniġġis mid-dawl kkawżata mid-dwal fit-toroq, mal-bajjiet, mal-lukandi u anke dak madwar bini pubbliku, bħas-swar u l-knejjes.